**11. A MAGYAR HELYESÍRÁS ALAPELVEINEK MAGYARÁZATA ÉS ALKALMAZÁSA PÉLDÁKKAL**

A helyesírás olyan szabályrendszer, amely a nyelv írásbeli rögzítését irányítja.  
  
**1.A magyar helyesírás rövid története**

Helyesírásunk egységesülése a XIX.sz. elején ment végbe:

• 1805-6. Vita a magyar helyesírás fő elvéről:

|  |  |  |
| --- | --- | --- |
| **ypszilonisták - Verseghy Ferenc** | **--> <--** | **jottisták - Révai Miklós** |
| a kiejtés szerinti írásmód  képviselői |  | a szóelemek szerinti írásmód képviselői |
| pl. láttya |  | pl. látja |

Kazinczy révén Révai álláspontja győzött

• 1832. Magyar Tudós Társaság kiadta az első magyar helyesírási szabályzatot  
 /Vörösmarty és Toldy Ferenc készítette el/ (***A magyar helyesírás és szóragasztás főbb szabályai***).

• Sokáig az MTA 1984-ban készült helyesírási szabályzatát használtuk /11.kiadás/,   
azonban 2015-től új szabályzat van érvényben:

**Magyar helyesírás szabályai - Tizenkettedik kiadás (2015) Akadémiai Kiadó**

**2.A magyar helyesírás jellemzői**

a.) **Betűíró**: legkisebb egységei a hangokat jelölő betűk.

b.) **Latin betűs**: a sajátos magyar betűkészlet a latin betűsorból alakult ki.

c.) **Hangjelölő**: betűi legtöbbször a szóelemekben valóban kiejtett hangokra utalnak.

d.) **Értelem tükröző**: megkülönbözteti a köz- és tulajdonneveket; tükrözi a szóösszetételeket stb.

Helyesírásunk négy alapelvre épül:  
1. **a kiejtés elve,  
2. a szóelemzés elve  
3. a hagyomány elve,  
4. az egyszerűsítés elve**

**A kiejtés elve**:  
ˇ az egyes szóelemeket a kiejtés szerint írjuk le, vagyis a leírt betű jelöli a kiejtett hang rövidségét, hosszúságát (pl. asztal, út, másképpen, híd, eltör, később)

**A szóelemzés elve:**  
ˇ ha egy szó több szóelemből épül fel (toldalékos vagy összetett szó), akkor az egyes elemeket eredeti alakjukban kell leírni, és nem ahogy kiejtjük,  
ˇ az írásnak tükröznie kell az eredeti szótövet és a toldalékot (képzőt, jelet, ragot), különösen akkor fontos ez, ha valamilyen mássalhangzótörvény is végbemegy kiejtés során (pl. menjen, színpad, kétszer, éljen)

**A hagyomány elve:**  
ˇ néhány régi családnév írásában érvényesül ez az elv ,

illetve a ly írásában,  
ˇ a ly-nek ma már nincs önálló hangértéke, egybeesik a j-vel, de szavaink írásában megőriztük   
  
(pl. folyó, mosolyog, gömbölyű, Balogh, Kovách, Rácz)

**Az egyszerűsítés elve:**  
 Hangtorlódásnál ésszerű egyszerűsítéseket végzünk pl.

- a kettős mássalhangzó kettőzésekor csak az első jegyet írjuk hosszan : menynyi – mennyi, rosszal, kivételek az összetett szavak: mészszagú, nagygyűlés. Három azonos mássalhangzó nem állhat egymás után /kivéve családnevek pl. Kiss-sel/

- A toldalékolás következtében egymás mellé kerülő három azonos, mássalhangzót jelölő betűt kettőzöttre egyszerűsítjük, pl.: orra (orr+ra),

A szabály nem érvényesíthető a magyar családnevekre, az idegen tulajdonnevekre és szóösszetételekre. Ezekben a hosszú mássalhangzós betűkhöz a vele azonos újabbat kötőjellel kapcsoljuk, pl.: Tarr-ról, Hermann-nál, Wittmann-né (a keresztnevekre ez nem érvényes: Anettel, Mariannal) stb. illetve: sakk-kör, balett-táncos,

Read more: <http://www.tetelbank.hupont.hu/4/nyelvtan1#ixzz3unKUTZrV>